CELEX: 62015CN0461
Language: hu
Date: 2015-08-28 00:00:00
Title: C-461/15. sz. ügy: A Verwaltungsgericht Berlin (Németország) által 2015. augusztus 28-án benyújtott előzetes döntéshozatal iránti kérelem – E.ON Kraftwerke GmbH kontra Németországi Szövetségi Köztársaság

30.11.2015   
            
            
               HU
            
            
               Az Európai Unió Hivatalos Lapja
            
            
               C 398/15
            
         A Verwaltungsgericht Berlin (Németország) által 2015. augusztus 28-án benyújtott előzetes döntéshozatal iránti kérelem – E.ON Kraftwerke GmbH kontra Németországi Szövetségi Köztársaság
   (C-461/15. sz. ügy)
   (2015/C 398/19)
   Az eljárás nyelve: német
   
      A kérdést előterjesztő bíróság
   
   Verwaltungsgericht Berlin
   
      Az alapeljárás felei
   
   
      Felperes: E.ON Kraftwerke GmbH
   
      Alperes: Németországi Szövetségi Köztársaság
   
      Az előzetes döntéshozatalra előterjesztett kérdések
   
   
               1)
            
            
               Mely információk tartoznak a 2011/278/EU határozat (1) 24. cikkének (1) bekezdése értelmében vett lényeges információ körébe? Minőségi vagy mennyiségi-e ez a korlátozás, és különösen a létesítmény kapacitásával, tevékenységi szintjével és működésével kapcsolatos bármely tervezett vagy tényleges változásra vonatkozó olyan információk is a lényeges információ körébe tartoznak-e, amelyek közvetlenül nem járnak a kiosztásról való döntésnek a 2011/278/EU határozat 19–21. cikke alapján történő visszavonásával, illetve megváltoztatásával, és nem keletkeztetnek a 2011/278/EU határozat 24. cikkének (2) bekezdése szerinti benyújtási kötelezettséget?
            
         
               2)
            
            
               Amennyiben az első kérdésre nemleges válasz adandó: Úgy kell-e értelmezni a 2011/278/EU határozat 24. cikkének (1) bekezdését, hogy az megtiltja a tagállam számára, hogy a létesítmény kapacitásával, tevékenységi szintjével és működésével kapcsolatos bármely tervezett vagy tényleges változásra vonatkozó olyan információkat is igényeljen a létesítmény üzemeltetőjétől, amelyek nem járnak a kiosztásról való döntésnek a 2011/278/EU határozat 19–21. cikke alapján történő visszavonásával, illetve megváltoztatásával?
            
         
      (1)  A kibocsátási egységekre vonatkozó harmonizált ingyenes kiosztás uniós szintű átmeneti szabályainak a 2003/87/EK európai parlamenti és tanácsi irányelv 10a. cikke értelmében történő meghatározásáról szóló, 2011. április 27-i bizottsági határozat (az értesítés a C(2011) 2772. számú dokumentummal történt), HL L 130., 1. o.